OPDATERING 16.20 Kvinden, der tildigere fredag blev indlagt og isoleret i karantæne på Hvidovre Hospital med mistanke om at være smittet med coronavirus, er ikke smittet. Det oplyser Thomas Brostrøm, direktør i Sundhedsstyrelsen til TV 2. Den anden patient, der ligeledes fredag blev indlagt og isoleret på Hvidovre Hospital med mistake om coronavirus, er lige nu ved at blive undersøgt. Resultaterne af de undersøgelser kommer senere fredag aften, oplyser Thomas Brostrøm.

En kinesisk kvinde blev fredag formiddag blevet hentet med ambulance, efter hun fik det dårligt ved ankomsten til Københavns Lufthavn.

Derudover var dele af Terminal 3 kortvarigt afspærret.

Det oplyser pressechef i Københavns Lufthavn, Kenni Leth, til TV 2 Lorry.

Læs også Anden patient testet negativ for coronavirus på Hvidovre Hospital

- Vi kan bekræfte, at vi har haft en kinesisk rejsende, som i forbindelse med ankomst til CPH bliver utilpas.

- Da passageren henvender sig til lufthavnen med influenzalignende symptomer, har vi i overensstemmelse med de procedurer, vi har aftalt med myndighederne, kontaktet Hovedstadens Akutberedskab. Passageren er efterfølgende afhentet i ambulance, oplyser Kenni Leth til TV 2 Lorry.

Lidt efter klokken 13 oplyser Hvidovre Hospital til TV 2, at endnu en person skal undersøges for mulig smitte med coronavirus.

Ifølge Ritzau har de to mulige tilfælde dog ikke tilknytning til hinanden.

Læs også Frygt for coronavirus: SAS aflyser alle afgange til Kina

Gik gennem grænsekontrol og bagageudlevering

Region Hovedstadens Akutberedskab bekræfter over for TV 2 Lorry, at de er til stede i lufthavnen.

Samme melding lyder fra Københavns Politi.

- Vi får en melding om, at der er kommet en passager gennem grænsekontrollen og bagage, hvorefter hun siger i ankomsthallen, at hun har det dårligt, siger Allan Wadsworth-Hansen, vicepolitiinspektør i København Politi til TV 2 Lorry

- Herefter håndterer lufthavnen selv efter de retningslinjer, som man har fået af sundhedsmyndighederne. Der bliver foretaget en afspærring, og nu ser vi på, om der er flere ting, der skal afklares – det gør vi i samarbejde med relevante myndigheder, siger Allan Wadsworth-Hansen.

Den kinesiske kvinde var ombord på et fly, som er ankommet fra Kina, og som har mellemlandet i Helsinki i Finland.

Da patienten ifølge Københavns Politi er en viruspatient ligger opgaven ikke umiddelbart i deres regi. Dog følger de udviklingen nøje, oplyser Allan Wadsworth-Hansen.

Læs også Frygt for corona-virus: Beredskab står klar til at tage imod danskere fra Kina

Særligt beredskab aktiveret på Hvidovre Hospital

På Hvidovre Hospital, hvor man har indrettet særlige højisolationsstuer, som skulle være klar til at modtage eventuelle patienter smittet med Corona-virus, er beredskabet nu startet.

- Vi kan bekræfte, at vi i dag har modtaget en patient fra lufthavnen på grund af mistanke om coronavirus.

Hvidovre Hospital forbereder sig til danske corona-patienter. Foto: Ida Marie Odgaard - Ritzau / Scanpix

- Patienten bliver indlagt i højisolation, og der bliver taget de relevante prøver, som bliver undersøgt på Statens Serum Institut. Der kommer svar efter nogle timer.

- Vores beredskab er altid klar og trænet til at håndtere disse tilfælde, og vi håndterer det rutinemæssigt, lyder det i en udmelding fra Hvidovre Hospital.

Opdateres...